آمریکا‌نین ساوونما ناظیری جیمز متیس، آمریکا عسگرلری‌نین سوریه‌دن چیخاریلماسینا دایر فرمانی ایمضالاییب.
آمریکانین سی.ان.ان تلویزیونو‌نون ساوونما ناظیرلیگین‌دن ایکی مسئولا اساسلاندیردیغی خبرینده، ژانویه آییندا وظیفه‌دن گئده‌جک ساوونما ناظیری متیس‌ین ایمضالادیغی فرماندا، آمریکا عسگرلری‌نین سوریه‌دن نئجه و نه واخت چیخاجاغینا دایر معلومات‌لارین یئر آلدیغی، چکیلمه‌نین گله‌جک هفته‌لرده باشلاییب و بیر نئچه هفته داوام ائتمه‌سی‌نین گؤزلنیلدیگی ایفاده ائدیلیب.
آمریکا پرزیدنتی دونالد ترامپ‌ین سوریه‌دن چکیلمه قراری‌نین آردین‌دان متیس، وظیفه‌دن آیریلاجاغینی آچیقلامیشدی.
دیگر طرف‌دن، آمریکانین کنتاکی ایالتی‌نین سناتورو راند پاول، آمریکالی سی.ان.ان کانالینا، سوریه‌دن چکیلمه قرارینا دایر بیانات‌لار وئردی.
دیگر اؤلکه رهبرلیک‌لرینی دییشدیرمگین آمریکانین ایشی اولمادیغینی وورغولایان پاول، ترامپ‌ین، آمریکانین عراقا گیرمه‌سینی "ان بؤیوک خاریجی سیاست فاجیعه‌سی" کیمی تانیماسیندا حاق‌لی اولدوغونو دئدی.
پاول عینی زامان، ترامپ‌ین سوریه‌دن چکیلمه قرارینی تنقید ائدن آمریکالی ژنرال‌لارین، عراقا گیریلمه‌سینده ده بیر یانلیش‌لیق گؤرمدیگینی بیلدیریب،
"من باشقان ایله فخر ائدیرم. سؤز وئردیگی تام اولا‌راق بو ایدی و منجه اینسان‌لار اونونلا عینی فیکیرده. اوزون زامان‌دیر چوخ یئرده ساواشداییک و تریلیون‌لارلا دو‌لار پول خرجلدیک. او فرق‌لی بیری. بونا گؤره سئچیلیب." قیمتلندیرمه‌سینده اولوب.
ترامپ ایسه، توئیتر حسابین‌دان پاول‌ون بو سؤزلرینی پایلاشاراق اونا تشککور ائتدی.
